b'\n_START_ARTICLE_\nAlternativ og supplerende kommunikasjon\n_START_PARAGRAPH_\nInnenfor alternativ og supplerende kommunikasjon (ASK) finnes det mange retninger og ideer. Alt fra det enkle der man peker p\xc3\xa5 objekter, bilder eller symboler \xc3\xa5 kommunisere, til avanserte kommunikasjonshjelpemidler som kan snakke for en. ASK er alle former for kommunikasjon som er annerledes enn vanlig skrift og/eller vanlig samtale, men ogs\xc3\xa5 vanlig skrift og samtale i kombinasjon med forskjellige hjelpemidler.\n_START_SECTION_\nKommunikatorer\n_START_PARAGRAPH_\nKommunikatorer kan deles inn flere grupperinger.\n_START_SECTION_\nEnkle - enfelts\n_START_PARAGRAPH_\nEnheter som kategoriseres som enkle samtalehjelpemidler er som oftest en knapp eller noe som kan aktiveres for \xc3\xa5 gi en beskjed tilbake. Disse benyttes noen ganger i kombinasjon med symboler som viser hva de skal si. Disse kan ogs\xc3\xa5 v\xc3\xa6re til hjelp for mennesker som har problemer med \xc3\xa5 huske hvordan ting skal brukes og plasseres p\xc3\xa5 en gjenstand som veiledning._NEWLINE_Noen enkle kommunikatorer har mulighet for en sekvens av beskjeder, eventuelt mulighet for valg av beskjed ved en knapp.\n_START_SECTION_\nEnkle - flerfelts\n_START_PARAGRAPH_\nFlerfelts kommunikatorer kommer fra 2 og opp til 32 felter. Her har v\xc3\xa6rt felt en enkelt beskjed som fortelles/leses opp. P\xc3\xa5 den m\xc3\xa5ten f\xc3\xa5r man en begrenset mulighet for \xc3\xa5 kommunisere med omverdenen.\n_START_SECTION_\nAvanserte\n_START_PARAGRAPH_\nDe avanserte kommunikasjonsenhetene finnes i mange typer og utgaver. Som oftest baserer de seg p\xc3\xa5 en PC eller PDA med tilh\xc3\xb8rende programvare. Det finnes det et godt utvalg og varianter fra mange akt\xc3\xb8rer, de mest kjente i Norge er Tobii, Grid og Rolltalk. Modellene har noe ulik funksjonalitet, noe som ikke gj\xc3\xb8r dem best eller d\xc3\xa5rligst, men gir dem bare noe ulike egenskaper. Modellene kan ha innebygget mange funksjoner b\xc3\xa5de for n\xc3\xa6rkommunikasjon med innlest eller syntetisk tale og fjernkommunikasjon med telefon, SMS, e-post og chat. Dette er positivt da det gir en felles inngang til mange funksjoner, samtidig kan det \xc3\xb8ke terskelen for \xc3\xa5 benytte verkt\xc3\xb8yet (b\xc3\xa5de for bruker og hjelper/l\xc3\xa6rer). Ved anskaffelse av et avansert kommunikasjonshjelpemiddel b\xc3\xb8r man som forelder pr\xc3\xb8ve ut flere modeller og s\xc3\xa5 bestemme seg.\n_START_SECTION_\nPapptech\n_START_PARAGRAPH_\nPapptech er et navn p\xc3\xa5 kommunikasjon som foreg\xc3\xa5r uten bruk av teknologi. Dette er alt fra pekeb\xc3\xb8ker, tavler, enkle symboler og annet materiale. Den vanligste bruksomr\xc3\xa5det til papptech er symboler festet i system for \xc3\xa5 peke p\xc3\xa5 eller symboler festet p\xc3\xa5 objekter for \xc3\xa5 forklare hva de er. Der finnes dataprogram som hjelper foreldre og pedagoger \xc3\xa5 lage slike tavler som kan skrives ut. Tobii har sin SymbolMate, og Mayer-Johnson har sin Boardmaker.\n_START_SECTION_\nSymbol kommunikasjon\n_START_PARAGRAPH_\nDet finnes mange forskjellige systemer for symbolbasert kommunikasjon. Prim\xc3\xa6rt er dette spr\xc3\xa5k bygget opp for \xc3\xa5 hjelpe mennesker som har vanskelig for \xc3\xa5 forst\xc3\xa5 skriftlig spr\xc3\xa5k. Et relativt kjent kunstig oppbygget spr\xc3\xa5k er Bliss symboler. Dette er basert p\xc3\xa5 symboler som kan til dels gjenkjennes av figurer. Det finnes ogs\xc3\xa5 andre symbolspr\xc3\xa5k som Rebus, Minspeak, Piktogram, SymbolStix og PCS. Disse baserer seg p\xc3\xa5 mer billedlige symboler og er som oftest enklere \xc3\xa5 forst\xc3\xa5._NEWLINE_Det er alltid en debatt i forhold til hvilke symboler som er riktige i den enkelte situasjon. Flere innenfor fagomr\xc3\xa5det beveger seg mot at hvilket symbolsett som benyttes er ubetydelig, og det viktigste er \xc3\xa5 f\xc3\xa5 frem budskapet. I mange tilfeller er det behov for \xc3\xa5 kombinere forskjellige symbolsett for \xc3\xa5 f\xc3\xa5 utvalget av symboler til \xc3\xa5 bli det man \xc3\xb8nsker._NEWLINE_Det er ogs\xc3\xa5 vanlig \xc3\xa5 benytte bilder sammen med symboler. For eksempel av personer som man \xc3\xb8nsker \xc3\xa5 fortelle om gjennom et kommunikasjonshjelpemiddel.\n_START_SECTION_\nVidere informasjon om symboler\n_START_PARAGRAPH_\nRebus symboler (Widgit Literacy Symbols)_NEWLINE_Visuell kommunikasjon\n_START_SECTION_\nProgramvare for ASK\n_START_PARAGRAPH_\nDet finnes et stort utvalg av programvare for kommunikasjon. De mest kjente internasjonalt er Klikker 5, Skrive med Bilder, Kommunikasjon: P\xc3\xa5 Trykk, Tobii Communicator, Tobii SymbolMate, The Grid og Boardmaker. I Norge finnes ogs\xc3\xa5 Programsnekker og Symbol for Windows._NEWLINE_Programmene som benyttes i stor grad internasjonalt har tilgang p\xc3\xa5 store ressurser  fra flere land og flere spr\xc3\xa5k. Dette er kan brukes n\xc3\xa5r det undervises i Norsk som andrespr\xc3\xa5k, da man ofte har har behov for ressurser og oppgaver p\xc3\xa5 flere spr\xc3\xa5k.\n_START_SECTION_\nTilgang p\xc3\xa5 ASK hjelpemidler i Norge\n_START_PARAGRAPH_\nI Norge er alle hjelpemidler behovspr\xc3\xb8vd. De som f\xc3\xa5r dem innvilget f\xc3\xa5r dem gratis utlevert fra hjelpemiddelsentralen. NAV (Arbeids- og velferdsforvaltningen) prisforhandler et utvalg av hjelpemidler, de produktene som st\xc3\xa5r p\xc3\xa5 denne listen blir fortrukket som produkt. Selv om et produkt kan kj\xc3\xb8pes billigere gjennom alternative kanaler, har ikke en enkelt hjelpemiddelsentral lov til \xc3\xa5 gjennomf\xc3\xb8re kj\xc3\xb8p utenfor prisforhandlingene. Hjelpemiddelsentralen kan s\xc3\xb8ke om dispensasjon i forhold til at et alternativt produkt har n\xc3\xb8dvendig funksjonalitet som ikke finnes i de prisforhandlede produktene.'